CELEX: 32020D1122
Language: lt
Date: 2020-07-28 00:00:00
Title: Komisijos įgyvendinimo sprendimas (ES) 2020/1122 2020 m. liepos 28 d. dėl bendrovės „DNV GL AS“ pripažinimo vidaus vandenų laivų klasifikacine bendrove pagal Europos Parlamento ir Tarybos direktyvą (ES) 2016/1629

2020 7 30   
               
               
                  LT
               
               
                  Europos Sąjungos oficialusis leidinys
               
               
                  L 245/15
               
            
         KOMISIJOS ĮGYVENDINIMO SPRENDIMAS (ES) 2020/1122
         2020 m. liepos 28 d.
         dėl bendrovės „DNV GL AS“ pripažinimo vidaus vandenų laivų klasifikacine bendrove pagal Europos Parlamento ir Tarybos direktyvą (ES) 2016/1629
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 14 d. Europos Parlamento ir Tarybos direktyvą (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB (1), ypač į jos 21 straipsnio 1 dalį,
         pasikonsultavusi su komitetu, įsteigtu pagal 1991 m. gruodžio 16 d. Tarybos direktyvos 91/672/EEB dėl vidaus vandenų keliais krovinius ir keleivius vežančių laivų kapitonams išduotų nacionalinių pažymėjimų abipusio pripažinimo (2) 7 straipsnį,
         kadangi:
         
                     (1)
                  
                  
                     pagal Direktyvą (ES) 2016/1629 Vokietija pateikė Komisijai paraišką dėl bendrovės „DNV GL AS“ pripažinimo klasifikacine bendrove;
                  
               
                     (2)
                  
                  
                     Vokietija taip pat pateikė būtiną informaciją ir dokumentus, kad Komisija galėtų patikrinti, ar tenkinami pripažinimo kriterijai;
                  
               
                     (3)
                  
                  
                     bendrovė „DNV GL AS“ yra nauja klasifikacinė bendrovė, suformuota 2013 m. susijungus dviem klasifikacinėms bendrovėms – „Det Norske Veritas AS“ ir „Germanischer Lloyd SE“;
                  
               
                     (4)
                  
                  
                     bendrovė „Germanisher Lloyd SE“ pagal Direktyvą 2006/87/EB anksčiau buvo pripažinta vidaus vandenų laivų klasifikacine bendrove;
                  
               
                     (5)
                  
                  
                     įvykus susijungimui įsteigtą naują juridinį subjektą – bendrovę „DNV GL AS“ – Komisija pagal Direktyvą (ES) 2016/1629 turėtų pripažinti nauja klasifikacine bendrove;
                  
               
                     (6)
                  
                  
                     Komisija įvertino kartu su pripažinimo paraiška pateiktą informaciją ir dokumentus, kuriais patvirtinama, kad bendrovė „DNV GL AS“ atitinka Direktyvos (ES) 2016/1629 VI priede nustatytus kriterijus,
                  
               PRIĖMĖ ŠĮ SPRENDIMĄ:
         
            1 straipsnis
            Bendrovė „DNV GL AS“ pagal Direktyvą (ES) 2016/1629 pripažįstama vidaus vandenų laivų klasifikacine bendrove.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. liepos 28 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 252, 2016 9 16, p. 118.
         
            (2)  OL L 373, 1991 12 31, p. 29.